Да, послодавац запосленом у том случају може да да отказ због непоштовања радне дисциплине. Поред тога, постоје и друге законом прописане мере које послодавац поводом тога може да предузме у односу на запосленог, али отказ је најчешћи случај. Међутим, послодавац је у обавези да докаже да је до злоупотребе заиста и дошло, па у том смислу може о свом трошку да поднесе захтев надлежном здравственом органу за утврђивање здравствене способности запосленог. Запослени је у обавези да се подвргне таквој контроли, јер се свако одбијање истог има сматрати непоштовањем радне дисциплине као отказног разлога. Овакав вид злоупотребе од стране запосленог, повлачи и одговорност лекара, а што представља другу тему, којом се послодавци свакао због наведеног имају права бавити.